KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. január 25-i rendkívüli ülésére)

TÁRGY: PÁLYÁZAT BENYÚJTÁSA A DÉL-ALFÖLDI OPERATÍV PROGRAM KERETÉBEN NEVELÉSI INTÉZMÉNYEK FEJLESZTÉSE CÍMŰ (DAOP-4.2.1-11) PÁLYÁZATI KIÍRÁSRA
A dél-alföldi régióban meghatározó szerepet játszik a közoktatási intézmények fejlesztése. Ennek eléréséhez nyújt segítséget a települések számára a Dél- Alföldi Operatív Program keretében kiírt, „Nevelési intézmények fejlesztése” című, DAOP-4.2.1-11 kódszámú pályázat, mely az óvodai férőhelyszám bővítésre, hiányzó kapacitások bővítésére, eszközbeszerzésre irányul. 
A pályázati kritériumoknak megfelel a KTKT Óvoda Batthyány Utcai Tagóvodája (6200 Kiskőrös, Batthyány u. 2.). Tekintettel arra, hogy az óvodában működő csoportok a vonatkozó jogszabályban meghatározott csoportlétszám felett működnek, valamint az épület műszaki állapota nem a kor elvárásainak megfelelő, a pályázat benyújtása indokolt.
A pályázat kiírás célja a nevelési intézmények fenntartói által működtetett óvodai intézmények infrastrukturális fejlesztése kapacitásbővítéssel, férőhelyszám bővítéssel.

 A beruházás – a pályázat pozitív elbírálása esetén – 2012. évvel kezdődően kerülne kivitelezésre, a benyújtásra kerülő pályázat összköltsége 80-100 millió forint. A támogatás mértéke maximum 95 %, a saját forrás aránya minimum 5 % lehet. 
Az előkészítési költség becsült összege 3.850.000,- Ft, mely az alábbi tételekből áll össze:

· megvalósíthatósági tanulmány
· műszaki tervek

· hatósági díjak
· pályázatírás költsége

A pályázat kedvező elbírálása esetén az előkészítési költségek – a pályázatírás költségét kivéve – elszámolhatóak.  
A fentiek alapján javaslom, hogy a Képviselő-testület a DAOP-4.2.1-11 kódszámú pályázat során megítélhető támogatás elnyerése érdekében a határozat-tervezet szerint döntsön.
Kiskőrös, 2012. január 23.
Domonyi  László sk.

    polgármester

HATÁROZAT-TERVEZET

1. Kiskőrös Város Képviselő-testülete támogatja, hogy Kiskőrösi Többcélú Kistérségi Társulás Tanácsa pályázatot nyújtson be a DAOP-4.2.1-11 „Nevelési intézmények fejlesztése” c. pályázati kiírásra KTKT Óvoda Batthyány Utcai Tagóvodája (6200 Kiskőrös, Batthyány u. 2.) vonatkozásában.

2. A Képviselő-testület egyetért a beruházáshoz kapcsolódó 3.850.000,- Ft előkészítési költséggel, mely az alábbi tételekből tevődik össze:
· pályázatírás költsége

· műszaki tervdokumentáció költsége

· hatósági díjak költsége

· megvalósíthatósági tanulmány költsége

3. A Képviselő-testület felkéri a polgármestert, hogy a Képviselő-testület soron következő ülésére a 2. pontban meghatározott költségek fedezetéhez szükséges előirányzat biztosítása érdekében a Város 2012. évi költségvetésének módosítását terjessze elő.
4. A Képviselő-testület felhatalmazza a polgármestert, hogy a Kiskőrösi Többcélú Kistérségi Társulással a projekt előkészítéséhez kapcsolódó költségekre vonatkozó megállapodásokat megkösse.

